Dejlig villa med egen pool. Vi var en familie med 3 børn i alderen 5-14, og det var et dejligt hus for alle. Vi brugte poolen hele tiden, vi kunne spise alle vores måltider i enten sol eller skygge. Vi så nærmest ikke noget til naboerne.
Katerina var så hjælpsom, hun var der da vi checkede ind og ud. Hun bookede taxa for os og hjalp med gode steder at spise. Den lille landsby ligger lidt væk, for langt for os at gå med børn, men uden kunne vi sagtens have gjort det. Der var gode restauranter i byen, og nede ved stranden. Fira lå også kun 5 min. kørsel derfra. Vi hentede mad udefra flere gange og spiste ved poolen, og ungerne elskede at være ved huset pg poolen.